# Revurdering af miljøgodkendelsen

# af husdyrbruget

# Krondalvej 21, 8766 Nørre Snede

## - efter § 39, jævnfør § 41 i *Bekendtgørelse af lov om miljøgodkendelse m.v. af husdyrbrug*



Godkendelsesdato: 12. maj 2004

Revurderingsdato: 6. august 2014



****

**I/S Overgård**

**v/ Torben Jensen**

**Tyrstingvej 28**

**8740 Brædstrup**

## Afgørelse om revurdering af miljøgodkendelsen af 12. maj 2004 af husdyrbruget, Krondalvej 21, 8766 Nørre Snede

### **Indledning**

Miljøgodkendelser af husdyrbrug meddelt efter *Miljøbeskyttelseslovens*[[1]](#footnote-1) kapitel 5 skal regelmæssigt tages op til revurdering og om nødvendigt ajourføres i lyset af den teknologiske udvikling. Den første revurdering sker 8 år efter miljøgodkendelsen er meddelt, og de efterfølgende revurderinger skal ske mindst hvert 10. år.

Fra det tidspunkt, hvor kommunalbestyrelsen finder grundlag for at revurdere et husdyrbrugs miljøgodkendelse, som er meddelt i henhold til *Miljøbeskyttelseslovens* § 33, træder *Husdyrgodkendelseslovens[[2]](#footnote-2)* regelgrundlag i kraft.

Det fremgår af *Husdyrgodkendelseslovens* § 41, at revurderingen gennemføres ved påbud efter lovens § 39. Revurderingen skal resultere i en afgørelse, hvor vilkårene i den oprindelige godkendelse enten skærpes ved påbud eller i en afgørelse, hvor der ikke findes anledning til at skærpe.

En revurderingsafgørelse er ikke en ny godkendelseshandling. Derfor kan en revurdering ikke indebære en udvidelse eller ændring af den oprindelige godkendelse, der kan medføre forøget forurening.

Et af formålene med den regelmæssige revurdering er, at det løbende sikres, at husdyrbrugets indretning og drift fortsat er baseret på anvendelse af den bedste tilgængelige teknik – BAT[[3]](#footnote-3). BAT skal sikre, at forureningen fra husdyrbruget til stadighed begrænses mest muligt. Der skal således stilles skærpede vilkår, hvis væsentlige ændringer i BAT skaber mulighed for betydelig nedbringelse af emissionerne, uden det medfører uforholdsmæssige store omkostninger.

Revurderingen giver ikke mulighed for at gennemføre vurderinger efter *Habitatbekendtgørelsens[[4]](#footnote-4)* § 7, ligesom *Husdyrgodkendelsesbekendtgørelsen[[5]](#footnote-5)* ikke giver hjemmel til, at bekendtgørelsens beskyttelsesniveauer skal gælde i revurderingssager i forhold til natur. Vilkår i forbindelse med revurdering af hensyn til den omkringliggende natur skal derfor udelukkende gennemføres i overensstemmelse med princippet om BAT.

Påbud – ud over, hvad der følger af BAT – skal således være begrundet i en væsentlig forurening, hvor der er fremkommet nye oplysninger om forureningens skadelige virkning, der ikke kunne forudses ved godkendelsens meddelelse, eller forureningen i øvrigt går ud over det, der blev lagt til grund ved godkendelsens meddelelse.

Revurderingen af husdyrbrug udløser ikke miljøvurdering af tredjemandsarealer og egne arealer.

Det følger af § 42 i *Husdyrgodkendelsesbekendtgørelsen*, at kommunen ikke må træffe afgørelse om en revurdering, før offentligheden har haft lejlighed til at udtale sig om kommunens udkast til afgørelse. Kommunen skal derfor foretage offentlig annoncering, når en revurdering indledes. Ikast-Brande Kommune foretog i det aktuelle tilfælde en offentlig annoncering på Ikast-Brande Kommunes hjemmeside [www.ikast-brande.dk](http://www.ikast-brande.dk) den 25. februar 2014. Der var ligeledes en notits i *Focus* (tillæg til Brande Bladet og Ikast Avis). Med frist frem til den 18. marts 2014 kunne enhver anmode om at få tilsendt et udkast til afgørelse om revurderingen, når det forelå. Enhver ville efter modtagelse af udkastet have ret til at kommentere det inden for en fastsat frist på fire uger. Den offentlige annoncering gav ikke anledning til sådanne anmodninger eller andre henvendelser fra offentligheden.

Kommunens arbejde med revurderingssager betragtes som tilsynsarbejde, og i forbindelse med tilsyn foretages som udgangspunkt ikke orientering eller høring af naboer til det pågældende husdyrbrug. Kun, hvis en nabo er at betragte som part i den pågældende sag, vil det være relevant at høre vedkommende efter de generelle partshøringsregler i [*Forvaltningsloven*](http://teknik.lovportaler.dk/ShowBaseDoc.aspx?schultzlink=lov19850571)*[[6]](#footnote-6)*. Disse regler foreskriver dog, at der ikke skal foretages partshøring, hvis der ved lov er fastsat særlige bestemmelser, der sikrer parten adgang til at gøre sig bekendt med grundlaget for den påtænkte afgørelse og til at afgive en udtalelse til sagen, inden afgørelsen træffes. Da ovennævnte § 42 i *Husdyrgodkendelsesbekendtgørelsen* netop må ses som udtryk for sådanne særlige bestemmelser – og da afgørelsen om revurdering ikke ses at berøre andre end adressaten for afgørelsen på væsentlig og indgribende måde – finder Ikast-Brande Kommune ikke anledning til at foretage yderligere partshøring i nærværende revurderingssag.

Det bemærkes, at husdyrbruget Krondalvej 21, 8766 Nørre Snede er omfattet af EU’s *IE-direktiv*[[7]](#footnote-7), som med virkning fra 7. januar 2013 er udmøntet i dansk lovgivning.

Når en revurdering er foretaget, og udkastet eventuelt har været i høring hos dem, der har måttet ønske det, skal kommunen træffe afgørelse om, enten at påbyde ændrede vilkår, eller at revurderingen ikke medfører ændringer i husdyrbrugets miljøgodkendelse. Afgørelsen træffes med hjemmel i § 39, jævnfør § 41 i *Husdyrgodkendelsesloven*. En afgørelse om revurdering af et husdyrbrug, som er omfattet af IE-direktivet, skal offentliggøres, og afgørelsen kan påklages til Natur- og Miljøklagenævnet indenfor fire uger fra offentliggørelsen.

### **Baggrund**

Tidligere MiljøCenter Horsens I/S har med bemyndigelse fra tidligere Nørre-Snede Kommune den 12. maj 2004 miljøgodkendt ejendommen Krondalvej 21, 8766 Nørre Snede med produktionsanlægget beliggende på samme adresse. I henhold til *Husdyrgodkendelsesbekendtgørelsens* § 40 skal godkendelser meddelt efter *Miljøbeskyttelseslovens* kapitel 5 regelmæssigt og mindst hvert 10. år tages op til revurdering. Første gang dog efter 8 år, hvor husdyrbruget ikke længere er tillagt retsbeskyttelse.

Godkendelsen blev meddelt efter miljøbeskyttelseslovens kapitel 5, og ejendommen blev godkendt til en samlet årlig produktion på 8.820 slagtesvin (30-100 kg), svarende til 245 DE beregnet efter dagældende normer.

Den 17. december 2009 meddelte Ikast-Brande Kommune en miljøgodkendelse efter § 12 i *Husdyrgodkendelsesloven* til husdyrbruget Krondalvej 21, 8766 Nørre Snede. Afgørelsen blev imidlertid påklaget. Den 26. marts 2012 afviste Natur- og Miljøklagenævnet en anmodning om at genoptage Natur- og Miljøklagenævnets afgørelse af 1. august 2011, hvori miljøgodkendelse udstedt af Ikast-Brande Kommune den 17. december 2009 blev ophævet og hjemvist til fornyet behandling i kommunen. Afgørelsen om ophævelse og hjemvisning stod således ved magt. Ansøger ønskede ikke en fornyet behandling af miljøgodkendelsen, hvorfor miljøgodkendelsen fra 2004 er den gældende.

Ikast-Brande Kommune har den 17. december 2013 meddelt en afgørelse om udvidelse i eksisterende stalde (fulde stalde) i henhold til § 32 i *Husdyrgodkendelsesbekendtgørelsen* med en samlet årlig produktion på 8.750 slagtesvin (32-107 kg), svarende til 243,1 DE (2010/2011-tal).

Den tilladte produktion svarer efter nugældende dyreenhedsberegning til 243,2 DE (2013-tal).

Revurderingen tager udgangspunkt i ejendommens miljøgodkendelse (fra 2004), anmeldelsen fra 2013 samt de supplerende oplysninger, som ansøger og konsulent har indsendt via [www.husdyrgodkendelse.dk](http://www.husdyrgodkendelse.dk) (fiktiv ansøgningsskema nr. 61641) med tilhørende bilag. Modellernes beregningsgrundlag og normtal er dem, som lå til grund for ansøgningssystemet den 31. januar 2014 – datoen for den sidste version af den fiktive ansøgning i IT-ansøgningssystemet.

Revurderingen giver ikke tilladelse til at øge eller ændre dyreholdet, og der er derfor ikke tale om nogen merpåvirkning af omgivelserne. Revurderingen er baseret på oplysningerne i den fiktive ansøgning samt efterfølgende beregninger og betinget af, at de stillede vilkår efterleves.

Ikast-Brande Kommune har revurderet miljøgodkendelsen fra 2004 af ejendommen Krondalvej 21, 8766 Nørre Snede og meddeler afgørelse om, at vilkårene ændres. Revurderingen fastsætter de vilkår, der skal gælde for den fortsatte drift af ejendommen. Afgørelsen træffes med hjemmel i *Husdyrgodkendelseslovens* § 39, jævnfør § 41.

Vilkår, som ikke er overført i revurderingen, bortfalder. Det skyldes blandt andet, at de fremgår af generel lovgivning eller i øvrigt ikke er aktuelle længere.

Med nærværende afgørelse om revurdering af miljøgodkendelsen er godkendelsen fortsat gældende, for så vidt angår de dele af den, som ikke ændres via påbuddene i denne afgørelse.

Det fremgår af § 40 i *Husdyrgodkendelsesbekendtgørelsen*, at kommunen som indledning til en revurdering skal sende et oplæg til godkendelsesindehaveren om myndighedens foreløbige overvejelser om revurderingen. Ikast-Brande Kommunes oplæg med foreløbige overvejelser om revurderingen blev sendt til Torben Jensen ved brev af 6. februar 2013. I den forbindelse anmodede Ikast-Brande Kommune Torben Jensen om, at bidrage med diverse oplysninger ved at oprette en fiktiv ansøgning i IT-ansøgningssystemet på [www.husdyrgodkendelse.dk](http://www.husdyrgodkendelse.dk) og indsende denne til kommunen. Dette er imødekommet ved indsendelse af en fiktiv ansøgning (skema nr. 61641) den 31. januar 2014.

### **Afgørelse om revurdering**

Ikast-Brande Kommune vurderer, at den eksisterende miljøgodkendelse på Krondalvej 21, 8766 Nørre Snede, fra 2004, kan revurderes i henhold til § 39 i *Husdyrgodkendelsesloven*, jævnfør *Husdyrgodkendelsesbekendtgørelsens* § 41.

Revurderingen er en tilladelse til, at husdyrbruget fortsat kan producere på de gældende vilkår suppleret med de nye vilkår meddelt ved påbud.

Revurderingen er baseret på oplysningerne i den fiktive ansøgning samt efterfølgende beregninger, og betinges af, at de stillede vilkår efterleves.

Under forudsætning af, at de generelle regler i den til enhver tid gældende *Husdyrgødningsbekendtgørelse*[[8]](#footnote-8) og øvrige til enhver tid gældende generelle regler overholdes, påbydes husdyrbruget, Krondalvej 21, 8766 Nørre Snede, i henhold til § 39 *Husdyrgodkendelsesloven*, jævnfør § 41 i *Husdyrgodkendelsesbekendtgørelsen,* følgende vilkårsændringer i forhold til miljøgodkendelsen af 12. maj 2004:

### **Vilkår**

**Vilkår med hensyn til drift:**

1. Godkendelsen omfatter en maksimal årlig produktion på 8.820 slagtesvin fra 30–100 kg, svarende til i alt 245 dyreenheder.

*Vilkåret påbydes ændret til:*

Godkendelsen omfatter en maksimal årlig produktion på 8.750 slagtesvin fra 32–107 kg, svarende til 243,1 dyreenheder.

*Ændringen begrundes med den tidligere nævnte fastlæggelse af den årlige husdyrproduktion, i forbindelse med en meddelt afgørelse i december 2013, om udvidelse i eksisterende stalde i henhold til § 32 i Husdyrgodkendelsesbekendtgørelsen.*

1. Virksomheden skal indrettes og drives i overensstemmelse med de ved sagens behandling fremkomne oplysninger (se ”Grundlaget for godkendelsen”), for så vidt disse ikke er ændret i afgørelsen.

*Vilkåret fastholdes uændret.*

1. Ejendommen og dens omgivelser skal renholdes således, at der ikke fremkommer væsentlige gener uden for ejendommens skel i form af røg, ildelugt eller uhygiejniske forhold.

*Vilkåret fastholdes uændret.*

1. Indretning og drift af stalde, opbevaringsanlæg og afløbssystemer samt udbringning af husdyrgødning skal være i overensstemmelse med reglerne i den til enhver tid gældende husdyrgødningsbekendtgørelse p.t. bekendtgørelse nr. 604 af den 15. juli 2002 om erhvervsmæssigt dyrehold, husdyrgødning, ensilage m.v. (kopi vedlagt).

*Vilkåret påbydes ophævet, idet vilkårets krav følger af den gældende, generelle lovgivning på området.*

1. Virksomheden må ikke udvides eller ændres på en sådan måde, der efter Nørre-Snede Kommunes skøn indebærer forøget forurening, før udvidelsen eller ændringen er godkendt.

*Vilkåret påbydes ophævet, idet vilkårets krav følger af den gældende, generelle lovgivning på området.*

1. Ændringer i ejerforhold (eller hvem der er ansvarlig for driften) skal meddeles Nørre-Snede Kommune.

*Vilkåret påbydes ændret til:*

Ændringer i ejerforhold (eller hvem der er ansvarlig for driften) skal meddeles Ikast-Brande Kommune/tilsynsmyndigheden.

*Ændringen begrundes med, at Nørre-Snede Kommune ikke længere eksisterer.*

1. Til dokumentation for at produktionen ligger indenfor godkendelsens rammer skal der, hvis Nørre-Snede Kommune/MiljøCenter Horsens I/S kræver det, indsendes kopier af relevante dele af afsluttede årsskatteregnskaber med kvitteringer og/eller afregninger fra slagteri inkl. eksportafregninger.

*Vilkåret påbydes ændret til:*

*Til dokumentation for at produktionen ligger indenfor godkendelsens rammer skal der, hvis Ikast-Brande Kommune/tilsynsmyndigheden kræver det, indsendes kopier af relevante dele af afsluttede årsskatteregnskaber med kvitteringer og/eller afregninger fra slagteri inkl. eksportafregninger.*

*Ændringen begrundes med, at Nørre-Snede Kommune ikke længere eksisterer.*

**Vilkår med hensyn til støj:**

1. Virksomhedens støjbelastning, målt udendørs som det ækvivalente, konstante, korrigerede støjniveau i dB(A) målt ved nærmeste nabobeboelse må ikke overstige følgende grænseværdier:

 mandag-fredag 07.00 – 18.00 55 dB(A)

 lørdag 07.00 – 14.00 55 dB(A)

 mandag-fredag 18.00 – 22.00 45 dB(A)

 lørdag 14.00 – 22.00 45 dB(A)

 søn- og helligdage. 07.00 – 22.00 45 dB(A)

 alle dage 22.00 – 07-00 40 dB(A)

Støjens spidsværdier må ikke overstige 55 dB(A) om natten.

*Vilkåret påbydes ændret til:*

Såfremt Ikast-Brande Kommune modtager klager over støj fra husdyrbruget med tilknyttede aktiviteter, og kommunen vurderer, at der er tale om væsentlige støjgener, skal der indsendes dokumentation for overholdelse af nedenstående støjkrav. Husdyrbrugets bidrag til det ækvivalente, korrigerede støjniveau må ikke overstige følgende værdier ved nabobeboelser:

|  |  |  |
| --- | --- | --- |
| Dag | Tidspunkt | Støjniveau |
| Mandag - fredagLørdag | kl. 7 - 18kl. 7 - 14 |  55 dB(A)[[9]](#footnote-9) |
| Mandag - fredagLørdagSøndag | kl. 18 - 22kl. 14 - 22kl. 7 - 22 | 45 dB(A) |
| Alle dage | kl. 22 - 7 | 40 dB(A) |

De anførte grænseværdier for støjbidraget regnes for overholdt, hvis de ikke overskrides af en måling eller beregning, der er midlet over en periode, som afhænger af tidspunktet på døgnet således:

For dagperioden, kl. 700 – 1800 alle dage, er måleperioden det mest støjbelastede tidsrum på 8 timer,

for aftenperioden, kl. 1800 – 2200 alle dage, er måleperioden den mest støjbelastede time, og

for natperioden, kl. 2200 – 700 alle dage, er måleperioden den mest støjbelastede halve time.

*Ændringen begrundes med, at der efter Ikast-Brande Kommunes opfattelse ikke ses at være forhold som kan begrunde, at husdyrbruget Krondalvej 21, 8766 Nørre Snede skal have andre støjvilkår end dem, som aktuelt stilles for lignende husdyrbrug i henhold til Miljøstyrelsens vejledning nr. 5/1984 om Ekstern støj fra virksomheder[[10]](#footnote-10).*

1. Virksomheden skal – såfremt Nørre-Snede Kommune/MiljøCenter Horsens I/S finder det nødvendigt – dog højst én gang årligt, dokumentere, at støjniveauet er overholdt.

*Vilkåret påbydes ophævet, idet dele af indholdet ikke længere er aktuelt, og idet den i vilkår 8 nævnte dokumentation nødvendigvis må følge gældende vejledninger på området for at være tilstrækkelig.*

**Vilkår med hensyn til luft:**

1. Virksomheden må ikke give anledning til væsentlige lugt- og støvgener udenfor virksomhedens areal. Det er Nørre-Snede Kommune/MiljøCenter Horsens I/S’s vurdering om lugt- eller støvgener er væsentlige.

*Vilkåret påbydes ændret til:*

Virksomheden må ikke give anledning til væsentlige lugt- og støvgener udenfor virksomhedens areal. Det er Ikast-Brande Kommunes/tilsynsmyndighedens vurdering om lugt- eller støvgener er væsentlige.

*Ændringen begrundes med, at Nørre-Snede Kommune ikke længere eksisterer.*

1. Til imødegåelse af lugtgener fra afkast til ventilationsanlæg og staldafsnit vedligeholdes og rengøres i fornødent omfang. Nye afkast skal være ført over tag.

*Vilkåret fastholdes uændret.*

***Vilkår med hensyn til foderkorrektion:***

*Som nyt vilkår 11.a påbydes:*

*Den totale mængde N ab dyr pr. år beregnet som N ab dyr pr. slagtesvin x det årlige antal producerede slagtesvin skal være mindre end 24.325 kg N pr. år.*

*”N ab dyr pr. slagtesvin” beregnes ud fra følgende ligning:*

*N ab dyr pr. slagtesvin= (((afgangsvægt – indgangsvægt) x FEsv pr. kg tilvækst x gram råprotein pr. FEsv/6.250) – ((afgangsvægt – indgangsvægt) x 0,0296 kg N pr. kg tilvækst)), hvor afgangsvægt er slagtevægt x 1,31.*

*Vilkåret er beregnet ud fra de forudsætninger for fodring, der er angivet i den fiktive ansøgning:*

|  |  |
| --- | --- |
| ***Faktor*** | ***Værdi*** |
| *Antal producerede slagtesvin* | *8.750* |
| *Indgangsvægt, kg* | *32* |
| *Afgangsvægt, kg* | *107* |
| *FEsv pr. kg tilvækst* | *2,86* |
| *Gram råprotein pr. FEsv* | *145,70* |
| *Kg N ab dyr pr. svin* | *2,78* |

*Vilkåret påbydes, da husdyrbruget har valgt dette virkemiddel (foderkorrektion) med henblik på overholdelse af emissionsgrænseværdien vedrørende kvælstof, som efter praksis anses som udtryk for BAT.*

*Som nyt vilkår 11.b påbydes:*

*Den totale mængde P ab dyr pr. år beregnet som P ab dyr pr. slagtesvin x det årlige antal producerede slagtesvin skal være mindre end 4.983 kg P pr. år.*

*På Ikast-Brande Kommunes/tilsynsmyndighedens forlangende, skal overholdelsen af den totale mængde P ab dyr pr. år dokumenteres ved beregninger foretaget i IT-ansøgningssystemet* [*www.husdyrgodkendelse.dk*](http://www.husdyrgodkendelse.dk) *eller tilsvarende nationalt anerkendt system.*

*Vilkåret påbydes, da husdyrbruget har valgt dette virkemiddel (foderkorrektion) med henblik på overholdelse af emissionsgrænseværdien vedrørende fosfor, som efter praksis anses som udtryk for BAT.*

*Som nyt vilkår 11.c påbydes:*

*Alt foder til slagtesvin skal tilsættes 5 gram benzoesyre pr. FE.*

*Vilkåret påbydes, da husdyrbruget har valgt dette virkemiddel, som efter praksis anses som udtryk for BAT.*

***Vilkår med hensyn til egenkontrol:***

*Som nyt vilkår 11.d påbydes:*

*Der skal føres en logbog eller en produktionskontrol, hvoraf følgende skal fremgå:*

* *Antal producerede slagtesvin*
* *Gennemsnitlige vægtintervaller (indgangs- og afgangsvægt/slagtevægt)*
* *Foderforbrug pr. kg tilvækst*
* *Det gennemsnitlige indhold af råprotein pr. FEsv i foderblandingerne*
* *Det gennemsnitlige indhold af fosfor pr. FEsv i foderblandingerne.*

*Vilkåret påbydes af kontrolhensyn.*

*Som nyt vilkår 11.e påbydes:*

*N ab dyr og P ab dyr skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder svarende til den periode, der gælder for beregning af type-2 korrektionsfaktoren i gødningsregnskabet. Værdien skal udarbejdes årligt som et løbende gennemsnit over 3 år og kunne forevises i forbindelse med tilsyn for minimum de seneste 3 år.*

*Vilkåret påbydes af kontrolhensyn.*

*Som nyt vilkår 11.f påbydes:*

*Fodervilkårene skal kunne dokumenteres overholdt første gang, når der er forløbet en fuld 12 måneders gødningsregnskabsperiode efter meddelelse af revurderingen.*

*Vilkåret påbydes af kontrolhensyn.*

*Som nyt vilkår 11.g påbydes:*

*Der skal for hjemmeblandet foder udarbejdes en blandeforskrift hver gang foderblandingen ændres.*

*Vilkåret påbydes af kontrolhensyn.*

*Som nyt vilkår 11.h påbydes:*

*Logbogen/produktionskontrollen, følge- og indlægssedler samt eventuelle blandeforskrifter skal opbevares på husdyrbruget i mindst 5 år og forevises på tilsynsmyndighedens forlangende.*

*Vilkåret påbydes af kontrolhensyn og for at sikre, at husdyrbruget stadigt opbevarer sådan dokumentation.*

**Vilkår med hensyn til spildevand:**

1. Påfyldning og rengøring af marksprøjte (ind eller udvendig) skal ske på befæstet plads med afløb til godkendt beholder eller på bevokset areal uden risiko for afløb til åbne vandflader.

*Vilkåret påbydes ophævet, idet vilkårets krav følger af den gældende, generelle lovgivning på området.*

1. Overfladevand fra omkringliggende arealer samt dræn- og tagvand fra bygningerne må ikke give anledning til gener i vandløb, søer mv. Vandet må ikke indeholde andre stoffer end hvad der er normalt forekommende i overflade- og drænvand. Rensekrav til husspildevand fra beboelse på ejendommen følger Nørre-Snede Kommunes spildevandsplan.

*Vilkåret påbydes ophævet, idet vilkårets krav følger af den gældende, generelle lovgivning på området.*

**Vilkår med hensyn til gødningshåndtering:**

1. Udbringning af gylle skal ske efter god nabopraksis og med hensyntagen til vindens retning og meteorologiske forhold.

*Vilkåret fastholdes uændret.*

1. Det skal sikres at der altid findes et effektivt flydelag i gyllebeholdere samt dykkede indløb, sikret mod tilbageløb. Der skal løbende og regelmæssigt én gang om måneden føres optegnelser i en logbog om tilstanden og tætheden af flydelaget. Logbogen føres i overensstemmelse med Skov- og Naturstyrelsens anvisninger.

*Vilkåret påbydes ophævet, idet vilkårets krav følger af den gældende, generelle lovgivning på området.*

1. Såfremt der etableres pumpe til overpumpning af gylle fra gylletanke, skal der etableres en befæstet læsseplads med afløb til godkendt opsamlingsbrønd for opsamling af eventuelt spild.

*Vilkåret fastholdes uændret.*

1. Der skal til enhver tid over for Nørre-Snede Kommune/MiljøCenter Horsens I/S kunne fremlægges sædskifte- og gødningsplaner, som kan dokumentere, at gødningen udbringes miljømæssigt forsvarligt. Ligeledes skal der kunne fremskaffes dokumentation for tilstrækkelig opbevaringskapacitet af husdyrgødning.

*Vilkåret påbydes ændret til:*

Der skal til enhver tid over for Ikast-Brande Kommune/tilsynsmyndigheden kunne fremlægges sædskifte- og gødningsplaner, som kan dokumentere, at gødningen udbringes miljømæssigt forsvarligt. Ligeledes skal der kunne fremskaffes dokumentation for tilstrækkelig opbevaringskapacitet af husdyrgødning.

*Ændringen begrundes med, at Nørre-Snede Kommune ikke længere eksisterer.*

**Vilkår med hensyn til affald:**

1. Opbevaring af farligt affald skal ske forsvarligt og i henhold til gældende regler, fx under tag med fast bund med opkant uden mulighed for afløb og med opsamlingskapacitet til en mængde, svarende til rumfanget af den største benyttede beholder/tromle, eller indendørs på tæt befæstet areal. Ved spild eller uheld må flydende affald ikke kunne løbe i afløbssystemet eller forårsage forurening af jorden eller grundvand.

*Vilkåret påbydes ophævet, idet husdyrbruget til hver en tid skal følge Ikast-Brande Kommunes generelle regler på dette område[[11]](#footnote-11).*

1. Der må maksimalt være oplag af farligt affald i form af spildolie på 400 liter.

*Vilkåret påbydes ophævet, idet husdyrbruget til hver en tid skal følge Ikast-Brande Kommunes generelle regler på dette område.*

1. Bortskaffelse af farligt affald skal ske efter Nørre-Snede Kommunes regulativ for farligt affald.

*Vilkåret påbydes ophævet, idet husdyrbruget til hver en tid skal følge de gældende generelle regler på dette område.*

1. Øvrigt erhvervsaffald og husholdningsaffald skal bortskaffes efter Nørre-Snede Kommunes regulativer.

*Vilkåret påbydes ophævet, idet husdyrbruget til hver en tid skal følge Ikast-Brande Kommunes generelle regler på dette område.*

1. Døde dyr skal afleveres til destruktionsanstalt. Opbevaring skal ske i lukkede containere, som skal tømmes mindst 1 gang om ugen. Større dyr skal opbevares under kappe. I tidsrummet mellem afhentninger må opbevaringen ikke give anledning til uhygiejniske forhold.

*Vilkåret påbydes ophævet, idet husdyrbruget til hver en tid skal følge de gældende generelle regler for området.*

1. Afbrænding af affald må ikke finde sted.

*Vilkåret påbydes ophævet, idet husdyrbruget til hver en tid skal følge Ikast-Brande Kommunes generelle regler på dette område. Afbrænding af affald må generelt ikke finde sted.*

**Øvrige vilkår:**

1. Der skal på ejendommen foretages effektiv fluebekæmpelse i overensstemmelse med de af Statens Skadedyrlaboratorium foreskrevne retningslinier for fluebekæmpelse (kopi er vedlagt).

*Vilkåret fastholdes uændret.*

1. Sprøjtebevis/-certifikat skal være opnået af den person som foretager sprøjtningen på de for driften nødvendige arealer, jf. bekendtgørelse nr. 360 af 24. maj 1993 om undervisning af erhvervsmæssige brugere af bekæmpelsesmidler.

*Vilkåret påbydes ophævet, idet husdyrbruget til hver en tid skal følge de gældende generelle regler for området.*

1. Bekæmpelsesmidler som klassificeres som giftige og meget giftige skal opbevares i aflåst giftrum.

*Vilkåret påbydes ophævet, idet husdyrbruget til hver en tid skal følge gældende generelle regler for området.*

**Vilkår med hensyn til eventuelt ophør af driften:**

1. Såfremt driften af virksomheden varigt ophører, skal der træffes de nødvendige foranstaltninger for at bringe stedet tilbage til tilfredsstillende tilstand.

*Vilkåret fastholdes uændret.*

Et bilag med de gældende vilkår efter denne afgørelse om revurdering af miljøgodkendelsen af husdyrbruget Krondalvej 21, 8766 Nørre Snede, er vedlagt.

I henhold til § 17 i *Husdyrgodkendelsesbekendtgørelsen* skal tidspunktet for den næste regelmæssige revurdering fastsættes i afgørelsen. Ikast-Brande Kommune finder, at næste regelmæssige revurdering af miljøgodkendelsen af husdyrbruget Krondalvej 21, 8766 Nørre Snede som udgangspunkt skal foretages i 2024.

Det bemærkes dog, at *Husdyrgodkendelsesbekendtgørelsens* § 41 foreskriver, at en godkendelse af et husdyrbrug, som er omfattet af IE-direktivet, skal tages op til revurdering, når EU-Kommissionen i EU-Tidende har offentliggjort en BAT-konklusion, der vedrører den væsentligste af husdyrbrugets aktiviteter omfattet af [§ 12](http://teknik.lovportaler.dk/?hashparam=p12&schultzlink=lov20061572#p12), stk. 1, nr. 1-3, i *Husdyrgodkendelsesloven*. Ikast-Brande Kommune skal tilrettelægge en sådan revurdering på en sådan måde, at husdyrbruget kan overholde de på baggrund af BAT-konklusionen ajourførte vilkår senest fire år efter offentliggørelsen af BAT-konklusionen i EU-Tidende.

Afgørelsen om revurdering er truffet på grundlag af det oplyste – herunder af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) . Modellernes beregningsgrundlag og normtal er dem, som lå til grund for ansøgningssystemet den 24. juni 2014 – datoen for den seneste version af den fiktive ansøgning (skema nr. 61641). Derudover er afgørelsen truffet på baggrund af kommunens registreringer og vurderinger.

**BAT-vurdering**

Ikast-Brande Kommune skal i henhold til *Husdyrgodkendelsesbekendtgørelsen* ved fastlæggelsen af den bedste tilgængelige teknik i forbindelse med revurdering af husdyrbrug anvende Miljøstyrelsens BAT-standardvilkår og tage særligt hensyn til følgende kriterier:

1. Anvendelse af teknologi, der resulterer i mindst muligt affald
2. Anvendelse af mindre farlige stoffer
3. Fremme af teknikker til nyttiggørelse og genanvendelse af stoffer, der produceres og forbruges i processen, og affald, hvor det er hensigtsmæssigt
4. Sammenlignelige processer, indretninger eller driftsmetoder, som er gennemprøvet med et tilfredsstillende resultat i industriel målestok
5. Teknologiske fremskridt og udviklingen i den videnskabelige viden
6. De pågældende emissioners art, virkninger og omfang
7. Datoerne for nye eller bestående anlægs ibrugtagning
8. Den tid, der er nødvendig for indførelse af den bedste tilgængelige teknik
9. Forbruget og arten af råstoffer, herunder vand, der forbruges i processen, og energieffektiviteten
10. Behovet for at forhindre eller begrænse emissionernes samlede påvirkning af miljøet til et minimum
11. Behovet for at forhindre uheld og begrænse følgerne heraf for miljøet
12. Informationer, som offentliggøres af offentlige internationale organisationer, herunder BAT-referencedokumenter, i det omfang disse er relevante for den pågældende type af husdyrbrug.

Ikast-Brande Kommune skal endvidere lægge relevante BAT-konklusioner til grund i forbindelse med revurdering af IE-husdyrbrug, når de relevante BAT-konklusioner er vedtaget i overensstemmelse med proceduren i artikel 75, stk. 2, i *Europa-Parlamentets og Rådets direktiv 2010/75/EU om industrielle emissioner* og offentliggjort af EU-Kommissionen i EU-Tidende. Indtil en relevant BAT-konklusion er offentliggjort i EU-Tidende, skal Ikast-Brande Kommune anvende Miljøstyrelsens BAT-standardvilkår og lægge konklusionerne om den bedste tilgængelige teknik i eksisterende BAT-referencedokumenter til grund ved revurdering af IE-husdyrbrug.

Hvis relevante BAT-konklusioner eller BAT-referencedokumenter ikke omhandler den anvendte bedste tilgængelige teknik, delaktiviteten, produktionsprocessen eller deres potentielle miljøpåvirkninger, fastlægger Ikast-Brande Kommune den bedste tilgængelige teknik for IE-husdyrbrug i overensstemmelse med ovenstående efter høring af husdyrbruget. Den bedste tilgængelige teknik skal sikre en beskyttelse af miljøet, der svarer til niveauerne i både BAT-standardvilkårene og BAT-konklusionerne eller konklusionerne i et eksisterende BAT-referencedokument.

Ikast-Brande Kommune fastsætter i forbindelse med revurdering emissionsgrænseværdier før eller i det punkt, hvor emissionerne udledes fra husdyrbruget, og inden eventuel fortynding. Ikast-Brande Kommune kan supplere eller erstatte emissionsgrænseværdierne med tilsvarende parametre eller tekniske foranstaltninger med tilsvarende funktion og miljøbeskyttelse. Ikast-Brande Kommune fastsætter emissionsgrænseværdierne, de tilsvarende parametre og tekniske foranstaltninger på grundlag af den bedste tilgængelige teknik uden, at der foreskrives anvendelse af en bestemt teknik eller teknologi.

For IE-husdyrbrug fastsætter Ikast-Brande Kommune som udgangspunkt emissionsgrænseværdier, der sikrer, at emissionerne under normale driftsforhold ikke ligger over de emissionsniveauer, der er forbundet med den bedste tilgængelige teknik, som fastsat i BAT-konklusionerne.

Ikast-Brande Kommune konstaterer, at der ikke foreligger relevante BAT-konklusioner, som er vedtaget i overensstemmelse med proceduren i artikel 75, stk. 2, i *Europa-Parlamentets og Rådets direktiv 2010/75/EU om industrielle emissioner* og offentliggjort af EU-Kommissionen i EU-Tidende. Ikast-Brande Kommune er således henvist til at anvende Miljøstyrelsens BAT-standardvilkår og lægge konklusionerne om den bedste tilgængelige teknik i eksisterende BAT-referencedokumenter til grund ved revurderingen af det aktuelle IE-husdyrbrug.

Ikast-Brande Kommune vurderer, at husdyrbruget Krondalvej 21, 8766 Nørre Snede, ved overholdelse af vilkår med hensyn til foderkorrektion (11.a. – 11. c.) anvender den bedste tilgængelige teknik, som denne er udtrykt ved den maksimale ammoniakudledning i kraft af Miljøstyrelsens vejledende emissionsgrænseværdier.

Den vejledende emissionsgrænseværdi (ammoniak), for husdyrbruget Krondalvej 21, 8766 Nørre Snede, fremgår af nedenstående skema:

|  |  |  |  |  |  |
| --- | --- | --- | --- | --- | --- |
| **Dyre-kategori** | **Ind- og afgangs-vægt** | **Stald-system** | **Antal dyr** | **Emissionsgrænseværdi (kg NH3-N/dyr)\*** | **Samlet emissionsgrænseværdi (kg NH3-N/år)\*\*** |
| Slagtesvin | 32-107 kg | Drænet gulv + spalter (33/67) | 8.750 | 0,4 | 3.500 |
| Sum for anlægget |  |  |  |  | 3.500 |

\* Aflæst i Miljøstyrelsens vejledende standard BAT-vilkår

\*\* Samlet emissionsgrænse = emissionsgrænseværdi x antal dyr

Emissionsgrænseværdien for produktionen på Krondalvej 21, 8766 Nørre Snede er 3.500 kg N pr. år. Beregningen i IT-ansøgningssystemet viser, at ammoniakemissionen i driften er 3.498,09 kg N pr. år, hvorfor den vejledende emissionsgrænseværdi er opfyldt.

Miljøstyrelsen har også udarbejdet vejledende emissionsgrænseværdier vedrørende fosfor. Den samlede tilladte emissionsgrænse (fosfor), begrundet i BAT, fremgår af nedenstående skema:

|  |  |  |  |
| --- | --- | --- | --- |
| **Kategori af dyr** | **Antal dyreenheder (DE)** | **Emissionsgrænseværdi (kg P/DE ab lager)\*** | **Emissionsgrænse (kg P/år)\*\*** |
| Slagtesvin | 243,06 | 20,5 | 4.983 |
| Sum for anlægget |  |  | 4.983 |

\*Emissionsgrænseværdi i henhold til Miljøstyrelsens vejledende BAT-standardvilkår vedr. fosfor

\*\* Samlet emissionsgrænse = antal DE x emissionsgrænseværdi.

Den samlede fosfor-emissionsgrænse for husdyrbruget, Krondalvej 21, 8766 Nørre Snede er på 4.983 kg P pr. år. Det fremgår af beregningen i IT-ansøgningssystemet, at der er 4.954,37 kg P i den producerede mængde husdyrgødning, hvorfor emissionsgrænseværdien også her er opfyldt.

Det er Miljøstyrelsens holdning, at begrænsningen af fosfor, begrundet i BAT, skal baseres på omkostningsneutrale teknikker og teknologier.

De teknikker og teknologier, der er rettet mod at reducere tilførslen af fosfor til udbringningsarealerne, omfatter enten fordringsteknikker (fasefodring, fytasetilsætning, benzosyretilsætning, sammensætning af foderet), der mindsker husdyrgødningens indhold af fosfor, eller separeringsteknikker, der medfører, at den mest fosforholdige del af husdyrgødningen kan afsættes til udbringning på andre arealer, eller til forbrænding eller afgasning i biogasanlæg.

Husdyrbruget Krondalvej 21, 8766 Nørre Snede, overholder emissionsgrænseværdierne ved hjælp af benzosyretilsætning og fodertilpasning.

Med hensyn til forbrug af vand, elektricitet, brændstof, foder, hjælpestoffer og lignende bør dette løbende følges, og forbruget af disse bør af flere årsager til stadighed søges minimeret. Det vil være i ejers interesse at minimere driftsomkostningerne med hensyn til disse forbrug, hvorfor Ikast-Brande Kommune generelt antager, at de pågældende forbrug løbende følges, samt at der ikke vil blive forbrugt mere end nødvendigt af det nævnte hos husdyrbruget Krondalvej 21, 8766 Nørre Snede. Ikast-Brande Kommune finder ikke anledning til at påbyde særskilte vilkår om de nævnte forbrugstyper i forbindelse med den aktuelle revurdering.

Ikast-Brande Kommune vurderer, at driften af husdyrbruget Krondalvej 21, 8766 Nørre Snede ikke indebærer væsentlige risici for miljøuheld og finder ikke anledning til at påbyde særskilte vilkår om bestemte modforanstaltninger i forbindelse med den aktuelle revurdering.

Ikast-Brande Kommune vurderer, på baggrund af det oplyste og ovenstående, at husdyrbruget Krondalvej 21, 8766 Nørre Snede, samlet set ved overholdelse af de til enhver tid gældende generelle miljøregler for den pågældende type husdyrbrug og af vilkårene for miljøgodkendelsen, vil anvende den bedste tilgængelige teknik med hensyn til, hvad der er praktisk og økonomisk muligt i branchen og i forhold til den miljøgevinst, der kan dokumenteres opnået ved brug af den pågældende teknik.

**Offentliggørelse**

Når Ikast-Brande Kommune har truffet afgørelse om revurdering af et IE-husdyrbrug, skal afgørelsen offentliggøres digitalt i henhold til § 48 i *Husdyrgodkendelsesbekendtgørelsen*. Offentliggørelsen sker på Ikast-Brande Kommunes hjemmeside [www.ikast-brande.dk](http://www.ikast-brande.dk) , torsdag den 7. august 2014. Der er til enhver tid adgang til aktindsigt i de øvrige oplysninger, som kommunen er i besiddelse af, med de begrænsninger der følger af [*Offentlighedsloven*](http://teknik.lovportaler.dk/ShowBaseDoc.aspx?schultzlink=lov19850572)*[[12]](#footnote-12)*, [*Forvaltningsloven*](http://teknik.lovportaler.dk/ShowBaseDoc.aspx?schultzlink=lov19850571) og [*Lov om aktindsigt i miljøoplysninger*](http://teknik.lovportaler.dk/ShowBaseDoc.aspx?schultzlink=lov19940292)*[[13]](#footnote-13)*.

### **Klagevejledning**

Der kan efter kapitel 7 i *Husdyrgodkendelsesloven* klages over kommunens afgørelse. Klagefristen udløber fire uger efter offentliggørelsen – det vil sige senest torsdag den 4. september 2014, kl. 17.00.

Følgende kan klage:

Adressaten for afgørelsen, miljøministeren samt enhver, der må antages at have en individuel, væsentlig interesse i sagens udfald. Der kan desuden klages af visse organisationer, som angivet i §§ 85-87 i *Husdyrgodkendelsesloven*.

Eventuel klage skal være skriftlig og sendes til Ikast-Brande Kommune, Bygge- og Miljøafdelingen, Centerparken 1, 7330 Brande, så vidt muligt elektronisk pr. e-mail til teknikogmiljoomraade@ikast-brande.dk . Klagen vil her fra blive sendt videre til Natur- og Miljøklagenævnet, der er klagemyndighed. Adressaten for afgørelsen vil få besked, hvis andre klager over afgørelsen.

En eventuel klage over et påbud efter [§ 39](http://teknik.lovportaler.dk/showdoc.aspx?docId=lov20061572-full&activesolution=http%3a%2f%2fwww.kommunekoncept.dk#p39) i *Husdyrgodkendelsesloven* har opsættende virkning, medmindre Natur- og Miljøklagenævnet bestemmer andet.

For at få behandlet en klage hos Natur- og Miljøklagenævnet skal klager indbetale et gebyr til Natur- og Miljøklagenævnet. Klagegebyret er fastsat til 500 kr. (2012-niveau – beløbet indeksreguleres den 1. januar hvert år).

Klager modtager en opkrævning fra Natur- og Miljøklagenævnet, når nævnet har modtaget klagen fra Ikast-Brande Kommune. Betales gebyret ikke på den anviste måde og indenfor den fastsatte frist på 14 dage, afvises klagen. Vejledning om gebyrbetalingen kan findes på Natur- og Miljøklagenævnets hjemmeside: [www.nmkn.dk](http://www.nmkn.dk) .

Gebyret tilbagebetales, hvis:

1. Klagesagen fører til, at den påklagede afgørelse ændres eller ophæves
2. Klageren får helt eller delvist medhold i klagen
3. Klagen afvises som følge af overskredet klagefrist, manglende klageberettigelse eller fordi, klagen ikke er omfattet af Natur- og Miljøklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for at efterkomme afgørelsen som følge af den tid, der er medgået til at behandle sagen i klagenævnet, tilbagebetales gebyret ikke.

Natur- og Miljøklagenævnet kan også beslutte at tilbagebetale klagegebyret, hvis klager har indledt forhandlinger med adressaten for afgørelsen og/eller kommunen om projekttilpasninger, og disse forhandlinger fører til, at klager trækker sin klage tilbage, eller klager i øvrigt trækker sin klage tilbage, før Natur- og Miljøklagenævnet har truffet afgørelse i sagen. Gebyret tilbagebetales dog ikke, hvis nævnet vurderer, at der er forhold, der taler imod at tilbagebetale gebyret – for eksempel hvis klagen trækkes tilbage meget sent, herunder efter at klager har haft et afgørelsesudkast i partshøring.

Ifølge § 90 i *Husdyrgodkendelsesloven* kan afgørelsen desuden prøves ved domstolene. Et eventuelt sagsanlæg skal anlægges inden seks måneder efter, at afgørelsen er offentliggjort.

Med venlig hilsen

Lis Paakjær

miljømedarbejder

**Bilag: Gældende vilkår efter afgørelse af 6. august 2014 om revurdering af miljøgodkendelsen af husdyrbruget Krondalvej 21, 8766 Nørre Snede**

**Kopi af afgørelsen inkl. bilag sendt til:**

Torben Jensen, Tyrstingvej 28, 8740 Brædstrup – e-mail: is.overgaard@mail.tele.dk

Frode Jensen, Tyrstingvej 3, 8740 Brædstrup

Mogens Jensen, Hamborgvej 10, 8740 Brædstrup

LMO, Anne Kirkegaard – e-mail: aki@lmo.dk

Arbejderbevægelsens Erhvervsråd, Reventlowsgade 14, 1, 1651 København V – e-mail: ae@ae.dk

Ferskvandsfiskeriforeningen for Danmark v./ Formand Niels Barslund, Vormstrupvej 2, 7540 Haderup – e-mail: nb@ferskvandsfiskeriforeningen.dk

Forbrugerrådet, Fiolstræde 17, 1017 København K – e-mail: fbr@fbr.dk

**Bilag**

**Gældende vilkår efter afgørelse af 6. august 2014 om revurdering af miljøgodkendelsen af husdyrbruget Krondalvej 21, 8766 Nørre Snede**

**Vilkår med hensyn til drift:**

1. Godkendelsen omfatter en maksimal årlig produktion på 8.750 slagtesvin fra 32-107 kg, svarende til 243,1 dyreenheder.
2. Virksomheden skal indrettes og drives i overensstemmelse med de ved sagens behandling fremkomne oplysninger (se ”Grundlaget for godkendelsen”), for så vidt disse ikke er ændret i afgørelsen.
3. Ejendommen og dens omgivelser skal renholdes således, at der ikke forekommer væsentlige gener uden for ejendommens skel i form af røg, ildelugt eller uhygiejniske forhold.
4. *(Ophævet).*
5. *(Ophævet).*
6. Ændringer i ejerforhold (eller hvem der er ansvarlig for driften) skal meddeles Ikast-Brande Kommune/tilsynsmyndigheden.
7. Til dokumentation for at produktionen ligger indenfor godkendelsens rammer skal der, hvis Ikast-Brande Kommune/tilsynsmyndigheden kræver det, indsendes kopier af relevante dele af afsluttede årsskatteregnskaber med kvitteringer og/eller afregninger fra slagteri inkl. eksportafregninger.

**Vilkår med hensyn til støj:**

1. Såfremt Ikast-Brande Kommune modtager klager over støj fra husdyrbruget med tilknyttede aktiviteter, og kommunen vurderer, at der er tale om væsentlige støjgener, skal der indsendes dokumentation for overholdelse af nedenstående støjkrav. Husdyrbrugets bidrag til det ækvivalente, korrigerede støjniveau må ikke overstige følgende værdier ved nabobeboelser:

|  |  |  |
| --- | --- | --- |
| Dag | Tidspunkt | Støjniveau |
| Mandag - fredagLørdag | kl. 7 - 18kl. 7 - 14 |  55 dB(A)[[14]](#footnote-14) |
| Mandag - fredagLørdagSøndag | kl. 18 - 22kl. 14 - 22kl. 7 - 22 | 45 dB(A) |
| Alle dage | kl. 22 - 7 | 40 dB(A) |

De anførte grænseværdier for støjbidraget regnes for overholdt, hvis de ikke overskrides af en måling eller beregning, der er midlet over en periode, som afhænger af tidspunktet på døgnet således:

For dagperioden, kl. 700 – 1800 alle dage, er måleperioden det mest støjbelastede tidsrum på 8 timer,

for aftenperioden, kl. 1800 – 2200 alle dage, er måleperioden den mest støjbelastede time, og

for natperioden, kl. 2200 – 700 alle dage, er måleperioden den mest støjbelastede halve time.

1. *(Ophævet).*

**Vilkår med hensyn til luft:**

1. Virksomheden må ikke give anledning til væsentlige lugt- og støvgener udenfor virksomhedens areal. Det er Ikast-Brande Kommunes/tilsynsmyndighedens vurdering om lugt- eller støvgener er væsentlige.
2. Til imødegåelse af lugtgener fra afkast til ventilationsanlæg og staldafsnit vedligeholdes og rengøres i fornødent omfang. Nye afkast skal være ført over tag.

**Vilkår med hensyn til foderkorrektion:**

*11.a.* Den totale mængde N ab dyr pr. år beregnet som N ab dyr pr. slagtesvin x det årlige antal producerede slagtesvin skal være mindre end 24.325 kg N pr. år.

 ”N ab dyr pr. slagtesvin” beregnes ud fra følgende ligning:

 N ab dyr pr. slagtesvin= (((afgangsvægt – indgangsvægt) x FEsv pr. kg tilvækst x gram råprotein pr. FEsv/6.250) – ((afgangsvægt – indgangsvægt) x 0,0296 kg N pr. kg tilvækst)), hvor afgangsvægt er slagtevægt x 1,31.

 Vilkåret et beregnet ud fra de forudsætninger for fodring, der er angivet i ansøgningen:

|  |  |
| --- | --- |
| ***Faktor*** | ***Værdi*** |
| *Antal producerede slagtesvin* | *8.750* |
| *Indgangsvægt, kg* | *32* |
| *Afgangsvægt, kg* | *107* |
| *FEsv pr. kg tilvækst* | *2,86* |
| *Gram råprotein pr. FEsv* | *145,70* |
| *Kg N ab dyr pr. svin* | *2,78* |

*11.b.* *Den totale mængde P ab dyr pr. år beregnet som P ab dyr pr. slagtesvin x det årlige antal producerede slagtesvin skal være mindre end 4.983 kg P pr. år.*

*På Ikast-Brande Kommunes/tilsynsmyndighedens forlangende, skal overholdelsen af den totale mængde P ab dyr pr. år dokumenteres ved beregninger foretaget i IT-ansøgningssystemet* [*www.husdyrgodkendelse.dk*](http://www.husdyrgodkendelse.dk) *eller tilsvarende nationalt anerkendt system.*

*11.c.* Alt foder til slagtesvin skal tilsættes 5 gram benzoesyre pr. FE.

**Vilkår med hensyn til egenkontrol:**

*11.d.* Der skal føres en logbog eller en produktionskontrol, hvoraf følgende skal fremgå:

 *-* Antal producerede slagtesvin

 *-* Gennemsnitlige vægtintervaller (indgangs- og afgangsvægt/slagtevægt)

 *-* Foderforbrug pr. kg tilvækst

 *-* Det gennemsnitlige indhold af råprotein pr. FEsv i foderblandingerne

 *-* Det gennemsnitlige indhold af fosfor pr. FEsv i foderblandigerne.

11.e. N ab dyr og P ab dyr skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder svarende til den periode, der gælder for beregning af type-2 korrektionsfaktoren i gødningsregnskabet Værdien skal udarbejdes årligt som et løbende gennemsnit over 3 år og kunne forevises i forbindelse med tilsyn for minimum det seneste 3 år.

11.f. Fodervilkårene skal kunne dokumenteres overholdt første gang, når der er forløbet en fuld 12 måneders gødningsregnskabsperiode efter meddelelse af revurderingen.

11.g. Der skal for hjemmeblandet foder udarbejdes en blandeforskrift hver gang foderblandingen ændres.

11.h. Logbogen/produktionskontrollen, følge- og indlægssedler samt eventuelle blandeforskrifter skal opbevares på husdyrbruget i mindst 5 år og forevises på tilsynsmyndighedens forlangende.

**Vilkår med hensyn til spildevand:**

1. *(Ophævet).*
2. *(Ophævet).*

**Vilkår med hensyn til gødningshåndtering:**

1. Udbringning af gylle skal ske efter god nabopraksis og med hensyntagen til vindens retning og meteorologiske forhold.
2. *(Ophævet).*
3. Såfremt der etableres pumpe til overpumpning af gylle fra gylletanke, skal der etableres en befæstet læsseplads med afløb til godkendt opsamlingsbrønd for opsamling af eventuelt spild.
4. Der skal til enhver tid over for Ikast-Brande Kommune/tilsynsmyndigheden kunne fremlægges sædskifte- og gødningsplaner, som kan dokumentere, at gødningen udbringes miljømæssigt forsvarligt. Ligeledes skal der kunne fremskaffes dokumentation for tilstrækkelig opbevaringskapacitet af husdyrgødning.

**Vilkår med hensyn til affald:**

1. *(Ophævet).*
2. *(Ophævet).*
3. *(Ophævet).*
4. *(Ophævet).*
5. *(Ophævet).*
6. *(Ophævet).*

**Øvrige vilkår:**

1. Der skal på ejendommen foretages effektiv fluebekæmpelse i overensstemmelse med de af Statens Skadedyrlaboratorium foreskrevne retningslinier for fluebekæmpelse (kopi er vedlagt).
2. *(Ophævet).*
3. *(Ophævet).*

**Vilkår med hensyn til eventuelt ophør af driften:**

1. Såfremt driften af virksomheden varigt ophører, skal der træffes de nødvendige foranstaltninger for at bringe stedet tilbage til tilfredsstillende tilstand.
1. *Lovbekendtgørelse nr. 879 af 26. juni 2010 af lov om miljøbeskyttelse (med senere ændringer).* [↑](#footnote-ref-1)
2. *Lovbekendtgørelse nr. 1486 af 4. december 2009 af lov om miljøgodkendelse m.v. af husdyrbrug* (med senere ændringer). [↑](#footnote-ref-2)
3. BAT= Best Available Technique (bedste tilgængelige teknik), som skal anvendes jævnfør EU's IE-direktiv. [↑](#footnote-ref-3)
4. *Bekendtgørelse nr. 408 af 1. maj 2007 om udpegning og administration af internationale naturbeskyttelsesområder samt beskyttelse af visse arter* (med senere ændringer). [↑](#footnote-ref-4)
5. *Bekendtgørelse nr. 1280 af 8. november 2013 om tilladelse og godkendelse m.v. af husdyrbrug*. [↑](#footnote-ref-5)
6. *Lovbekendtgørelse nr. 988 af 9. oktober 2012 af forvaltningsloven*. [↑](#footnote-ref-6)
7. *Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening)*. [↑](#footnote-ref-7)
8. *Bekendtgørelse nr. 764 af 28. juni 2012 om erhvervsmæssigt dyrehold, husdyrgødning, ensilage m.v.* [↑](#footnote-ref-8)
9. dB(A) = Decibel(A)-skalaen som internationalt bruges i forbindelse med måling af svag lyd. [↑](#footnote-ref-9)
10. *Miljøstyrelsens vejledning nr. 5/1984 om Ekstern støj fra virksomheder* kan findes via: <http://www2.mst.dk/udgiv/Publikationer/1984/87-503-5287-4/pdf/87-503-5287-4.PDF> [↑](#footnote-ref-10)
11. Ikast-Brande Kommunes aktuelle *Regulativ for erhvervsaffald* kan findes på: <http://www.affaldoggenbrug.ikast-brande.dk/media/2683951/regulativ_for_erhvervsaffald_2012.pdf> . [↑](#footnote-ref-11)
12. *Lov nr. 572 af 19. december 1985 om offentlighed i forvaltningen (Offentlighedsloven)* (med senere ændringer). [↑](#footnote-ref-12)
13. *Lovbekendtgørelse nr. 660 af 14. juni 2006 om aktindsigt i miljøoplysninger* (med senere ændringer). [↑](#footnote-ref-13)
14. dB(A) = Decibel(A)-skalaen som internationalt bruges i forbindelse med måling af svag lyd. [↑](#footnote-ref-14)